open-index/open-wikipedia-markdown huggingface dataset:
השביט הדרומי הגדול של 1887

**השביט הדרומי הגדול של 1887**, המסומן רשמית **C/1887 B1** על-ידי האיגוד האסטרונומי הבין-לאומי (IAU), היה שביט בהיר שנראה מחצי הכדור הדרומי במהלך ינואר 1887. חישובים מאוחרים יותר הצביעו על היותו חלק מקבוצת מחככי השמש של קרויץ. הוא הגיע לפריהליון (הנקודה הקרובה ביותר למרכז השמש) ב-11 בינואר 1877 במרחק של 0.00483 יחידות אסטרונומיות (723 אלף קילומטרים) במהירות של 606.1 קילומטרים לשנייה. מכיוון שרדיוס השמש הוא 696,000 קילומטרים, השביט עבר כ-27,000 קילומטרים מפני השטח של השמש.

בתקופת התצפיות נעשו מעט מאוד תצפיות על גרעין השביט. כתוצאה מכך, מספר טקסטים אסטרונומיים ישנים מתייחסים אליו כ"פלא חסר הראש".

## גילוי
השביט התגלה רשמית ב-19 בינואר על ידי האסטרונום ג'ון מייקון ת'ום  בקורדובה, ארגנטינה, בזמן שהיה ממוקם בקבוצת הכוכבים עגור. עם זאת, תכתובת מויליאם הנרי פינליי  מעידה שייתכן שהוא נראה ב-18 בינואר מבלוברגסטרנד , דרום אפריקה. בזמן הגילוי, השביט עבר את נקודת הפריהליון שבוע קודם לכן, והתקרבותו הקרובה ביותר לכדור הארץ הייתה חודש קודם לכן, ב-22 בדצמבר 1886, כאשר עבר במרחק של 0.57 יחידות אסטרונומיות (85 מיליון קילומטרים).

## תצפיות
תחילה הגיע השביט לבהירות נראית משמעותית, ונצפה בהרחבה על ידי אסטרונומים בחצי הכדור הדרומי למשך שארית חודש ינואר. ב-22 בינואר תיאר פינליי את השביט כ"סרט צר חיוור של אור, ישר למדי" באורך של כ-35 מעלות, אם כי לא ניתן היה להבחין בגרעין השביט. ב-23 בינואר, הוא תיעד זנב באורך של למעלה מ-40 מעלות, אך בדומה לרשמים של צופים אחרים, הוא לא הצליח למצוא גרעין. ב-27 בינואר, הצליח C. Todd לצפות ולתעד את ראש השביט כ"מסה ערפילית מפוזרת", אך ציין שבר בין הגרעין לזנב (המייצג אולי את מה שמכונה אירוע ניתוק זנב).

לאחר פרסום אפמריס מאת סת' קרלו צ'נדלר , אשר הציע כי השביט יכול להיות ממוקם במרחק של 20 מעלות מריג'ל עד סוף פברואר, אסטרונומים בארצות הברית חיכו בקוצר רוח עד שיתקדם מספיק לשמי הצפון כדי שיוכלו גם הם לראותו. עם זאת, השביט דעך במהירות רבה, ומעולם לא הפך לגלוי בקווי הרוחב הצפוניים. הוא נצפה לאחרונה על ידי ג'ון טבוט מניו סאות' ויילס ב-30 בינואר, תקופה קצרה יחסית של תצפית בסך הכל על שביט.

## ניתוח
המסלול הראשון, הספקולטיבי, חושב על ידי היינריך קרויץ; אולם החישוב הסופי היה קשה מכיוון שלא נעשו תצפיות על הגרעין. עד פברואר, פינליי חישב מסלול שהראה קשר הדוק של השביט לקבוצת שביטי קרויץ. מסלול סופי יותר חושב ב-1978 על ידי זדנק סקאנינה , בהתבסס על ההנחה שראש השביט נמצא על מעגל גדול "דרך השמש והחלק הפנימי של הזנב".

לאחר מכן, סקאנינה היה אמור לשער כי המראה החריג של השביט נובע מ"אירוע היווצרות זנב", התפרצות של אבק שביט, כ-6 שעות לאחר הפריהליון. עקב אירוע זה והבהירות שדעכה במהירות, טען סקאנינה ש-C/1887 B1, יחד עם C/1945 X1 (du Toit), מייצגים מחלקה של שביטים בין מחככי השמש "הגדולים" (כגון השביט הגדול של 1882) והעצמים הקטנים שהתגלו על ידי לווין SOHO.

## קישורים חיצוניים

* Great Southern Comet of 1887 at the JPL Small-Body Database


## הערות שוליים

קטגוריה:שביטים
קטגוריה:1887 במדע
כריסטיאנה פאול

**כריסטיאנה פאול** (בגרמנית: **Christiane Paul**; נולדה ב-8 במרץ 1974) היא שחקנית קולנוע, טלוויזיה ותיאטרון גרמנייה. זוכת פרס אמי הבין-לאומי לשנת 2016. 

## ביוגרפיה
פאול באה ממשפחה של רופאים; אביה היה אורתופד ומנתח ואמה רופאה מרדימה. מ-1980 עד 1990 היא למדה בבית הספר התיכון הפוליטכני ארנסט בוש במחוז ברלין של פאנקוב, שם גם נולדה. לאחר שסיימה את לימודיה התיכוניים ב-1992 בבית הספר פרידריך ליסט בברלין -ניידרשונהאוזן היא למדה רפואה וסיימה בהצלחה את לימודיה באוניברסיטת הומבולדט בברלין וקיבלה את הדוקטורט שלה בשנת 2002. במקביל ללימודי הרפואה, היא המשיכה לעבוד במשחק. ולמד זמן קצר למדה במכון לי שטרסברג בניו יורק. היא ויתרה על הקריירה שלה כרופאה ב-2004 כדי להקדיש זמן רב יותר למשחק בנוסף לטיפול בבתה.

## קריירה
פאול החלה את הקריירה כדוגמנית עבור מגזינים כמו בראבו וווג בגיל 15. היא הייתה בת 17 כשקיבלה את התפקיד הראשי הראשון שלה בסרט "Deutschfieber".

החל משנות ה-90 הופיעה בתוכניות טלוויזיה וסרטים בגרמנית. היא שיחקה ביותר מ-80 הפקות קולנוע וטלוויזיה והיא אחת השחקניות המפורסמות והמבוקשות בגרמניה, ואף הייתה מועמדת לאוסקר הגרמני.

בשנת 2008 שיחקה בסרט הדרמה היווני "אבק זמן" של הבמאי תיאו אנגלופולוס. 

ב-2013 הופיעה במיני סדרה הגרמנית "דור מלחמה".

ב-2016 זכתה בפרס אמי הבינלאומי עבור סרט הטלוויזיה הגרמני Unterm Radar (אנ') (מתחת לרדאר)

ב-2018 הופיעה בסדרה האמריקאית "מקביל".

ב-2021 הופיעה בסדרה "" כקתרין ייגר, סוכנת היורופול.

בשנת 2025 שיחקה בעונה השנייה של סדרת המותחן הבריטית "חטיפה" (אנ') מבית אפל TV פלוס.

## חיים אישיים
פאול הייתה נשואה לרופא פרופ. ד"ר וולפגנג שוונק מ-2002 עד 2006.  

מאז 2017 כריסטיאנה פאול נשואה לפיזיקאי, מדען האקלים אנדרס לברמן ומתגוררת איתו בברלין.  

יש לה בת מאשה (נולדה 2002) ממערכת יחסים טרם נישואיה ובן מקסימילאן שוונק (נולד: 2006) מנישואיה הראשונים.

## פרסים
* Max-Ophüls-Preis עבור Ex – 1996
* Bayerischer Filmpreis for Workaholik – 1996
* גולדן קמרה כשחקנית הבאה הטובה ביותר - 1998
* טלסטאר מועמדת לשחקנית הטובה ביותר - 1998 
* פרס התרבות של Berliner Bär Zeitung – 1999
* פסטיבל סרטי טלוויזיה באדן-באדן בתור השחקנית הטובה ביותר עבור "מתחת לרדאר" *-* 2015
* פרס אמי הבינלאומי כשחקנית הטובה ביותר על התפקיד הראשי ב"מתחת לרדאר" - 2016
* מועמדת לפרס שחקנית המשנה הטובה ביותר פרס האוסקר הגרמני - 2017
* מסדר ההצטיינות של הרפובליקה הפדרלית של גרמניה - 2017

## קישורים חיצוניים

## הערות שוליים

קטגוריה:ברלין: אישים
קטגוריה:שחקניות קולנוע וטלוויזיה גרמניות
קטגוריה:שחקניות תיאטרון גרמניות
קטגוריה:בוגרות אוניברסיטת הומבולדט של ברלין
קטגוריה:זוכי פרס אמי הבין-לאומי: שחקנית
קטגוריה:גרמנים שנולדו ב-1974
קטגוריה:גרמניות שנולדו ב-1974
דוד בן יום טוב

**דוד בן יום טוב**, בשמו הקטלאני **דוד בּונְז'ורְן דֶל בארי**,(**David Bonjorn del Barri)** היה אסטרונום ואסטרולוג יהודי קטאלוני שחי ופעל במחצית הראשונה של המאה הארבע עשרה.

## חייו הפרטיים
משערים שדוד בן יום טוב נולד בקוטליורה (Cotlliure) בצפון קטלוניה בשנת 1300.

אביו היה בונז'ורן דל בארי, סוחר עשיר במחוז רוסיון שמצפון להרי הפירנאים, שבאותה תקופה הייתה חלק מהממלכה הקטלאנית של מיורקה .

בשנת 1332 הוא נישא לאסתר, בתו של אסטרוק קארוויטה, יהודי עשיר מז'ירונה. בנו, יעקב בן דוד בן יום טוב פעל כאסטרונום בחצרו של מלך אראגון פדרו הרביעי. 

## אסטרולוגיה ורפואה
דוד בן יום טוב נודע בזכות חיבורו **כלל קטן** ( בלטינית: Compendio breve ), סיכום קצר בנושא יישום האסטרולוגיה ברפואה, המבוסס בעיקר על מיקומו האסטרולוגי של הירח.

בתחילת ספרו מסביר דוד בן יום טוב את הסיבה לכתיבת הספר:

האסטרולוגיה והרפואה נחשבו בספרד של ימי הביניים מדעים שלובים. האסטרולוגיה הרפואית (Astrología médica) התבססה על הקשר בין חלקי גוף, מחלות וצמחי מרפא למיקומם היחסי של הירח, השמש והכוכבים.

ברוח זאת, כלל דוד בן יום טוב בחיבורו, לצד מילון קצר של מונחים אסטרולוגיים ואסטרונומיים, כללים לקביעת הימים המתאימים לביצוע התערבות רפואית כגון הקזת דם, מתן חומרים משלשלים וחומרים מעוררי הקאה.

בכתיבת חיבור זה דוד בן יום טוב התבסס על כתבי האסטרונום היווני קְלָאוֹדִיוּס פְּתוֹלֶמָאיוֹס ,(המאה השנייה לספירה) על הערותיו של המתמטיקאי הערבי-מוסלמי אחמד אבן יוסוף אל-מצרי (המאה העשירית לספירה) ועל ספרו של המלומד היהודי ספרדי אברהם אבן עזרא "ספר המאורות" (1148).

מתוך עבודה זאת שרדו חמישה כתבי יד - ארבעה בעברית מהמאה החמש עשרה, ואחד בתרגום לטיני שנכתב בקטלוניה לפני שנת 1446.

## הערות שוליים

קטגוריה:אסטרולוגים
קטגוריה:היסטוריה של הרפואה
קטגוריה:יהודים ויהדות בימי הביניים
קטגוריה:יהודי ספרד במאה ה-14
כתמי גיל

**כתמי גיל** הידועים גם כ**כתמי זיקנה** או **כתמי כבד**, (באנגלית: **liver spot**) או (**lentigo senilis**) או (**lentigo solar**)  הם  בעור הקשורים להזדקנות ולחשיפה לקרינה על-סגול מהשמש. צבעם נע בין חום בהיר לאדום או שחור והם ממוקמים באזורים החשופים לרוב לשמש, במיוחד הידיים, הפנים, הכתפיים, הזרועות והמצח, והקרקפת אם קרחת.

הכתמים שואבים את שמם כ"כתמי כבד" מהעובדה שפעם האמינו בטעות שהם נגרמים מבעיות כבד, אך הם אינם קשורים פיזיולוגית לכבד, מלבד צבע דומה. מגיל 40, העור פחות מסוגל להתחדש מהחשיפה לשמש, וכתמי גיל שכיחים מאוד בקבוצת גיל זו, במיוחד אצל מי שמבלה בשמש.

ברוב המכריע של המקרים, כתמי גיל אינם מהווים איום ואינם מצריכים טיפול, אם כי לעיתים ידוע שהם מטשטשים את זיהוי סרטן העור. עם זאת, למרות היותם מצב שפיר, כתמי גיל נחשבים לעיתים כמכוערים ויש אנשים שבוחרים להסיר אותם. זה יכול להיעשות על ידי אלקטרוכירורגיה, טיפול בלייזר, קריותרפיה, או שימוש בחומרי דפיגמנטציה, כגון הידרוקינון, טרטינואין, ציסטיאמין מקומי, חומצה אזלאית, או חומצות אלפא הידרוקסיות.

## הגורמים לתופעה
שמאל|ממוזער|300px| שקופית היסטולוגיה של כתמי שמש
בשונה מהנווס המלנוטי (Melanocytic nevus) והנווס הוורקוס (Verrucous carcinoma) על העור, כתמי גיל הם מצב לא סרטני של תאי עור המייצרים פיגמנטים. כתמי הגיל משתנים בצבע ובצורה עם הזמן. יש המציעים השערה בהשראת תאוריית ההזדקנות של תיקון-הצטברות שגויה  להתפתחות כתמי גיל. הם מציעים שתאי בסיס ישנים בעלי גיל מכילים גופי ליפופוסצין (lipofuscin) שלא ניתן להסירם ועשויים לקדם את ההזדקנות של תאים שכנים, וליצור לולאת משוב שגורמת ליותר ויותר תאים שכנים להזדקן ולהכיל ליפופוסצינים. תאים כאלה עשויים להצטבר לכתם עם צורה לא סדירה. הם מציעים שהבליטה של נקודה שטוחה היא תוצאה של מוות של תאים מבוגרים במקום ושחרור גופי ליפופוסין. התאים המתקבצים היו יוצרים קפסולה, וגופי הליפופוסין הצפופים הופכים את הנקודה הבולטת לרכה וכהה בצבע. עם זאת, הצעה זו הופיעה אמנם כהדפסת קדם פרסום בשנת 2015, אך יש לה רק מעט תמיכה אמפירית ישירה ומעולם לא פורסמה בכתב עת עם אפשרות של ביקורת מדענים עמיתים.

קבוצה נוספת דיווחה, כי "כתמי גיל" שנלקחו מביופסיות עור אנושיות של חולים נראו שהצבע הכהה שלהם נובע מרמות מלנין ופעילות גבוהות יותר של טירוזינאז בפיברובלסטים מזדקנים, הקשורה לביטוי נמוך יותר של SDF1. לאחר מכן ניתנו לחולים שישה טיפולים שבועיים של תדר רדיו מקוטע של מיקרו-מחטים שמטרתם הייתה לחסל פיברובלסטים מזדקנים עוריים; זה הוביל לירידה ניכרת בפיגמנטציה של האפידרמיס בהשוואה לקו הבסיס, מלווה בירידה בסינתזה של קולגן ובנורמליזציה של ביטוי SDF1 מדוכא.

טיפול בכתמי גיל כמעט אף פעם לא נעשה מסיבות בריאותיות, אם כי הוא נעשה לפעמים מסיבות קוסמטיות. מוצרים להלבנת עור המעכבים פיגמנטציה או קרמים קוסמטיים המכילים את המרכיבים חומצות אלפא הידרוקסיות או רטינואידים ידועים כיעילים. כתמי גיל ניתן גם להקפיא עם חנקן נוזלי ; כלומר, באמצעות קריוכירורגיה . 

## ראו גם
* נמש
* לנטיגו
* רשימת מצבי עור (באנגלית)

## קישורים חיצוניים

## הערות שוליים

קטגוריה:עור
קו בריסביין

ממוזער|אדי וורד, 1941
**קו בריסביין** הייתה, לפי הנטען, תוכנית ובה אוסטרליה תכננה לסגת מצפון היבשת במקרה של פלישה יפנית. אף על פי שתוכנית להגן על אזורי התעשייה העיקריים בין בריסביין למלבורן אכן הוצעה בפברואר 1942, ראש הממשלה האוסטרלי מטעם הלייבור, ג'ון קרטין, והקבינט דחו את ההצעה. הבנה חלקית של התוכנית גרמה לשר אדי וורד, ממפלגתו של קרטין, להאשים את הממשלה הקודמת (ממשלת אחדות בהובלת רוברט מנזיס וארתור פאדן) בכך שתכננה לנטוש את צפון היבשת.

וורד המשיך להאשים בכך את הממשלה בסוף 1942 ובתחילת 1943, האשמה שצברה תמיכה מאמירתו של הגנרל דאגלס מקארתור במסיבת עיתונאים בה השתמש בביטוי "קו בריסביין". וורד לא הציג תימוכין לטענותיו, ובהמשך טען שהרעיון נמחק מהמסמכים הרשמיים. ועדה מלכותית הגיעה למסקנה שלא היה רעיון כזה, וכי ממשלת מנזיס–פאדן לא אישרה הצעה זו. הוויכוח הציבורי תרם לזכייתו של הלייבור ב-1943, אם כי וורד מונה לתפקידים זוטרים יותר בהמשך.

## האשמותיו של וורד
באוקטובר 1942 חשף השר מטעם הלייבור, אדי וורד, כי הממשלה הקודמת בראשות רוברט מנזיס ויורשו ארתור פאדן הכינה תוכניות לנטישת רוב היבשת במקרה של פלישה יפנית, ולרכז את מאמצי ההגנה בדרום–מזרחה. וורד קיבל את המידע כנראה מקצין במשרד ההגנה. 

בפברואר 1942 הועבר לקבינט המלחמה בראשות הלייבור תזכיר, בו הומלץ כי במקרה של פלישה יפנית רוב הכוחות האוסטרליים יתרכזו בין בריסביין למלבורן, שם מוקמה רוב התעשייה האוסטרלית. המפקד העליון של כוחות המולדת, איבן מקאי, קיבל הוראה לתעדף את האזורים סביב סידני וניוקאסל, עם דרווין בעדיפות משנית. היה עליו לקחת בחשבון גם את העובדה שרוב צבא אוסטרליה נפרס מעבר לים. ממשלת קרטין דחתה את ההצעה, והקדישה כוחות להגנה על דרווין וצפון היבשת, תוך נקיטה במדיניות של אדמה חרוכה כדי לעכב את הפולשים ככל הניתן. התיאוריה של וורד התבססה על הבנה חלקית של התוכנית בשילוב מידע שפורסם בנוגע לפינוי אזורים בקווינסלנד.

וורד לא הציג הוכחות לטענותיו, ומנזיס, יחד עם כל שריו בממשלה הקודמת, הכחישו את הנטען. בישיבת מועצת המלחמה המייעצת בדצמבר 1942 הביע מנזיס דאגה מכך ששר מציג טענות שניתן להפריכן רק על ידי פרסום מידע מסווג. ראש הממשלה קרטין שיתף פעולה עם וורד ותקף את מנזיס ופאדן שהיו אחראים לדבריו לתוכנית "תבוסתנית" ו"בוגדנית". המודעות הציבורית לתוכנית עלתה כשבמרץ 1943 אמר הגנרל האמריקאי דאגלס מקארתור את הביטוי "קו בריסביין". וורד המשיך להפיץ את טענותיו, ובהמשך טען שהמידע על התוכנית נמחק ממסמכים רשמיים.

קרטין מינה ועדה מלכותית כדי לחקור את הטענות ולבדוק האם מנזיס אחראי לתוכניות כאלו. הוועדה דיווחה ביולי 1943 כי אין ראיות שתומכות בתוכנית לנטוש את רוב אוסטרליה, וכי לא ידוע על מחיקת מסמכים. המחלוקת על קו בריסביין תרמה לניצחון הלייבור ב-1943, אך וורד הודח לתפקידים זוטרים יותר.

## אחרי המלחמה
התומכים בקיום התוכנית מביאים כהוכחה לטענותיהם את הקמת מלכודות טנקים במקומות שונים באוסטרליה בסוף שנות ה-30.

בספר הזיכרונות שלו, טוען דאגלס מקארתור כי הצבא האוסטרלי הציע להקים קו סביב נהר דרלינג כדי להתגונן מפני פלישה אוסטרלית אפשרית. מקארתור זוקף לזכותו את ביטול התוכנית באמצעות יוזמות התקפיות שבלמו את יפן בגינאה החדשה.

## קישורים חיצוניים

*
*

## הערות שוליים

קטגוריה:זירת אסיה והאוקיינוס השקט במלחמת העולם השנייה
קטגוריה:אוסטרליה במלחמת העולם השנייה
דורין גלעדי

**דורין גלעדי** (נולדה ב-1981) היא זמרת ושחקנית ישראלית. בתו של הבדרן, הזמר והשחקן מוטי גלעדי.

## ביוגרפיה
גלעדי נולדה בפתח תקווה לארנה ומוטי גלעדי וגדלה בתל אביב ולאחר מכן ברעננה.

כשהייתה בת עשר חלתה אמה בסרטן, ונפטרה שלוש שנים לאחר מכן, בגיל 47.

כבר מילדותה נחשבה גלעדי לילדת פלא עת עלתה לבמה, שרה ושיחקה ביידיש רהוטה לצד אביה במופע "יידישע געשעפטן" והיא בת 9 בלבד.

את לימודיה התיכוניים עשתה במגמת מוזיקה בתיכון מור מטרו-ווסט ברעננה, ואת שירותה הצבאי בלהקה צבאית – צוות הווי בקו"ם לצד אסי ישראלוף ("מה קשור") שגם היה בן זוגה.

גלעדי בוגרת לימודי תיאטרון במכללת "סמינר הקיבוצים".

## קריירה
לאחר שחרורה מצה"ל, למדה משחק בבית הספר למשחק של סמינר הקיבוצים ולאחר מכן החלה להופיע על במות התיאטרון ובטלוויזיה. בשנת 2001 הופיעה עם אביה במופע מוזיקלי ביידיש "געפילטע פריש", ובשנת 2006 שיחקה ב"איה בעיר הגדולה" – מחזמר לילדים (פותחים מסך – בית לסין) ובהצגת הילדים "חלם" שכתבה חמוטל בן-זאב. בשנים 2007 עד 2009 שיחקה בהצגות "קרקס קוראז'" ו"המערב הפרוע" בתיאטרון ערבי-עברי ביפו ובקברט הסאטירי "שירת העצבים" בצוותא.

בשנים הבאות לקחה פסק זמן מהתיאטרון לטובת הקמת משפחה ולימודי עיצוב פנים. לאחר 5 שנים התעורר בה הגעגוע ובשנת 2013 שבה לבמות במחזמר באנגלית לכל המשפחה ("סוסיקל") ובמופע "שירה וחיקוי בציבור" עם אביה ועם אשתו אסנת וישינסקי. בשנת 2015 שבה גם להופיע לצד אביה ביידיש במופע ”יידיש מין אוצר” במסגרת תיאטרון היידישפיל.

בשנת 2016 כתבה, ביימה ושיחקה במופע לכל המשפחה "גברת קסם ואדון משאלה" ובמופע “בלאקסטאר וספייסי - משגעים את הגדולים”. במקביל עסקה בבימוי ובהפקת מופעי סיום בתיכונים ובתי ספר.

בשנת 2019, יצרה עם חברתה רוני קרן, מותג תוכן הנקרא MomMEmoo, שבו העלו שתיהן תכנים קומיים, בין היתר בנושא זוגיות ואימהות. לאחר שהתגרשה, המשיכה גלעדי ביצירת תוכן וסרטונים קומיים במדיה החברתית בנושא גרושים.ות ופרק ב', תחת הדמות הסאטירית העונה לשם "המשפיענית". הסרטונים זכו לעשרות אלפי צפיות.בשנת 2021 פגשה את הגיטריסט, תום סולומון, שהפך לבן זוגה על הבמה ובחיים. בימי הקורונה יצרו יחד מופע דואו אקוסטי בשם "Better Together".

בנוסף על העשייה המוזיקלית שלה, עוסקת גלעדי ביזמות בתחום המוזיקה והנדל"ן.

### מוזיקה
בשנת 2023 הוציאה 2 סינגלים ראשונים (1. עדיין נשואה?! 2. Got Me Going) מתוך אלבום הבכורה שלה, הכולל שירים בעברית ובאנגלית, ובו היא ממתגת את עצמה ככוכבת פופ תחת השם Major D.

## חיים אישיים
גלעדי הייתה נשואה ליזהר גולדמן ואם לשלושה ילדים.

מתגוררת בכפר סבא.

## קישורים חיצוניים

## הערות שוליים

קטגוריה:רעננה: אישים
קטגוריה:שחקניות ישראליות
קטגוריה:שחקני תיאטרון יידיש
קטגוריה:זמרות ישראליות
קטגוריה:בוגרות תיכון מור מטרו-ווסט רעננה
קטגוריה:בוגרי תיכון מור מטרו-ווסט רעננה
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:ישראליות שנולדו ב-1981
קטגוריה:ישראלים שנולדו ב-1981
ניסן זלדס

**ניסן זֶלדֶס** (9 בספטמבר 1926 – 16 באפריל 2014) היה פיזיקאי ישראלי ופרופסור במכון רקח לפיזיקה באוניברסיטה העברית בירושלים, תלמידו המובהק של יואל רקח. מלוחמי העיר העתיקה בתש"ח.

## ראשית חייו
ניסן זלדס נולד בירושלים, בנם של נתן זלדס וחיה לבית שמעוני, אח לאורה. דודו היה המשורר והסופר דוד שמעוני.

גדל בשכונת רחביה. למד בבית הספר תחכמוני ולאחר מכן ב.

במלחמת העצמאות לחם כמפקד בשורות ההגנה, בגדוד מוריה של חטיבת עציוני. לחם בין היתר בקרב על הרובע היהודי כסגן מפקד קטע, ואף נפצע מכדור שפגע בירכו. ביוני 1948 נפל זלדס בשבי הירדני ושהה במחנה אום אל ג'מאל (בסמוך לעיר מפרק). הוא שוחרר במרץ 1949.

אביו, , שבצעירותו היה ממגיני תל חי ובמלחמה זו התנדב לחיל המשמר, נהרג מירי צלף בראשית ההפוגה השנייה, תוך כדי תקופת השבי של בנו. לניסן נודע על נפילת האב רק לקראת חזרתו מהשבי.

## פועלו המדעי
עוד לפני המלחמה החל זלדס את לימודי הפיזיקה באוניברסיטה העברית בירושלים, ובהיותו בשבי אף לימד מתמטיקה ופיזיקה (יחד עם חברו יעקב בורדה, לימים פרופסור). השניים הסתמכו על ספרים שנשלחו להם על ידי משפחת זלדס וע"י מורם, פרופ' יואל רקח.

ב-1956 השלים זלדס את לימודי הדוקטורט בהנחיית רקח. עבודת הדוקטורט שלו נשאה את הכותרת "התחרות בין הקלפות הגרעיניות לפי המודל של מאייר". עם סיום הדוקטורט נסע לאוניברסיטת ברמינגהאם ושימש כעמית פוסט-דוקטורט של פרופ' רודולף פיירלס.

עם חזרתו לישראל ב-1959 החל לשמש אסיסטנט וכמדריך לפיזיקה עיונית באוניברסיטה. ב-1964 הועלה לדרגת מרצה, ב-1969 התמנה לפרופסור חבר וב-1978 לפרופסור מן המניין.

לאורך הקריירה המחקרית שלו, היה זלדס מומחה לחקר מסות גרעיניות, תחום שהתפתח שנים אחדות לפני ראשית לימודיו, ובכך היה לאחד מראשוני הפיזיקאים הגרעיניים העיוניים בישראל.

את פרסומו בקהיליית פיזיקאי הגרעין בעולם קנה בזכות שורה של עבודות העוסקות בחישובים מפורטים ומבוססים של כל המסות הגרעיניות, ממימן ועד מייטנריום. באחרית ימיו כתב מאמר רחב ומקיף, על ראשית החוג לפיזיקה באוניברסיטה העברית.

עם תלמידיו לאורך השנים נמנים הפרופסורים פליקס דותן, שלמה ניר ושמואל אליצור מהאוניברסיטה העברית, פרופ' יאיר זרמי מהמכונים לחקר המדבר, פרופ' יוסף אורג מהקריה למחקר גרעיני, ופרופ' מיכאל (מיכה) בר מהמרכז למחקר גרעיני שורק.

שהה בשבתונים ובביקורי עבודה בין היתר במכון נילס בוהר בקופנהגן, באוניברסיטת פריז-סאקלה, באוניברסיטת מישיגן, באוניברסיטה הטכנית של דרשמטאדט ובאוניברסיטה הלאומית של מקסיקו .

## חיים אישיים
זלדס היה נשוי לקרלה לבית לוי, ילידת פירנצה, ונולדו להם שלושה בנים. גיסו (הבעל של אחותו אורה) היה פרופ' שאול יציב, שכיהן גם הוא כפרופסור לפיזיקה באוניברסיטה העברית בירושלים.

התגורר בשכונת ניות. נפטר באפריל 2014 ונטמן בהר המנוחות.

## לקריאה נוספת
* ניסן זלדס, יואל רקח והפיזיקה העיונית בירושלים, בתוך: חגית לבסקי (עורכת), **תולדות האוניברסיטה העברית בירושלים**, כרך ג: "התעצמות אקדמית תוך מאבק לאומי", ירושלים: מאגנס, תשס"ט 2009, עמ' 279–300. 

## קישורים חיצוניים

## הערות שוליים

קטגוריה:פיזיקאים ישראלים
קטגוריה:לוחמי ההגנה
קטגוריה:בוגרי בית הספר תחכמוני (ירושלים)
קטגוריה:בוגרי גימנסיה רחביה
קטגוריה:שבויי הרובע היהודי במלחמת העצמאות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: פיזיקה
קטגוריה:תלמידי יואל רקח
קטגוריה:ניות: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1926
קטגוריה:ישראלים שנפטרו ב-2014
יוסף וורקני

**יוסף וורקני** (1902–1992) היה רופא ילדים אמריקאי יהודי ממוצא אוסטרי, הידוע כ"אבי הטרטולוגיה".

## ביוגרפיה
וורקני נולד בווינה ולמד שם רפואה. עד 1932, הוא פרסם למעלה מ-23 מאמרים. ב-5 בינואר 1932 עבר לסינסינטי, אוהיו שם גר עד מותו.

## קריירה
שתי תסמונות גנטיות נקראות על שמו: תסמונת וורקני 1 ותסמונת וורקני 2.

## הוקרה
* פרס האגודה לחקר רפואת ילדים, E. Mead Johnson Award (1943)
* פרס האגודה לחקר רפואת ילדים Borden Award (1950)
* Modern Medicine Award for Distinguished Achievement (1964)
* פרס ג'ון האולנד של האגודה האמריקאית לרפואת ילדים (1970)
* פרס קרן צ'ארלס ה. הוד (1972)
* American Association on Mental Deficiency Research Award (1976)
* Procter Medal Award for Distinguished Research (1979)
* March of Dimes Basil O'Connor Award (1986)

## הערות שוליים

קטגוריה:מהגרים מאוסטריה לארצות הברית
קטגוריה:רופאי ילדים אוסטרים
קטגוריה:טרטולוגיה
קטגוריה:אמריקאים שנולדו ב-1902
קטגוריה:אמריקאים שנפטרו ב-1992
My Little World

"**My Little World**" (בעברית: "**עולמי הקטן**") הוא סינגל שהוקלט על ידי הצמד המוזיקלי האוסטרי וטרלו ורובינסון. את השיר הוציאה ב-1976 לאור חברת התקליטים פולידור רקורדס, והוא נבחר על ידי תאגיד השידור האוסטרי לייצג את המדינה באירוויזיון 1976.

## על השיר
"My Little World" נכתב והולחן על ידי גרהארד היינץ, והופק על ידי פטר מולר. זהו שירה הראשון של אוסטריה באירוויזיון מאז פרישתה מאירוויזיון 1973, וכמו כן הראשון שמבוצע באנגלית. הוקלטה על ידי הצמד גרסה נוספת לשיר בגרמנית בשם "Meine kleine Welt".

## באירוויזיון
בערב התחרות שובץ השיר כ-14 בסדר ההופעות, לפני קרלוש דו קארמו הפורטוגזי עם "Uma flor de verde pinho" ואחרי הצמד האיטלקי אל באנו ורומינה פאוור עם "We'll Live It All Again". עם תום חלוקת נקודות השופטים דורג במקום החמישי עם שמונים נקודות.

## מיקומי שיא

## הערות שוליים

קטגוריה:שירי אירוויזיון 1976
קטגוריה:שירי אוסטריה באירוויזיון
קטגוריה:שירים באנגלית
קטגוריה:שירים על כדור הארץ
קטגוריה:סינגלים שהגיעו למקום הראשון באוסטריה
קטגוריה:סינגלים בהוצאת פולידור רקורדס
אוסטריה באירוויזיון 1976

**[[אוסטריה באירוויזיון|אוסטריה]] השתתפה ב[[אירוויזיון 1976]]**, שנערך בהאג שבהולנד, עם השיר "My Little World" בביצוע הצמד המוזיקלי האוסטרי וטרלו ורובינסון. זו הייתה השתתפותה ה-15 של המדינה בתחרות הזמר של האירוויזיון, וכן הראשונה לאחר פרישתה מאירוויזיון 1973.

## לפני האירוויזיון
תאגיד השידור האוסטרי בחר באופן פנימי את וטרלו ורובינסון לייצוג המדינה. כשבוע לאחר החשיפה הוציאה רשות השידור את השיר האוסטרי לאירוויזיון 1976 לאור, "My Little World", שנכתב והולחן על ידי גרהארד היינץ, והופק על ידי פטר מולר.

## באירוויזיון
בערב התחרות שובץ השיר כ-14 בסדר ההופעות, לפני קרלוש דו קארמו הפורטוגזי עם "Uma flor de verde pinho" ואחרי הצמד האיטלקי אל באנו ורומינה פאוור עם "We'll Live It All Again". עם תום חלוקת נקודות השופטים דורג במקום החמישי עם שמונים נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:אוסטריה באירוויזיון
קטגוריה:מדינות באירוויזיון 1976
קטגוריה:1976 באוסטריה
Nasty Girl

"**Nasty Girl**" (בעברית: "**ילדה שובבה**") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה ב-4 במרץ 2002 לאור חברת התקליטים קולומביה רקורדס, והוא נכלל כרצועה הרביעית באלבום האולפן השלישי של הלהקה, *[[Survivor]]*. נכתב על ידי מאוריציו באסי, נעימי האקט, ביונסה ואנתוני דנט.

בשיר זה הגיבו חברות הדסטיניז צ'יילד על הביקורות שקיבלו בעניין התלבושות שלבשו בהופעותיהן, שטענו כי הן אינן מתאימות לגילן או לרקע הדתי מהן מגיעות. ביונסה החלישה את משמעותו וטענה כי מדובר ביצירה סאטירית, אולם מישל ויליאמס ראתה בו מסר מעצים עבור נערות מתבגרות, שפוחדות להביע את עצמן באמצעות בגדיהן. "Nasty Girl" נכנס לעשרת השירים הפותחים במצעד האוסטרלי. את הווידאו קליפ הנלווה לו ביים צנעא האמרי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי סאנא חמרי
קטגוריה:סינגלים בהוצאת קולומביה רקורדס
פרשת הריגול של משפחת שאהין

איברהים שאהין ואינשראח מוסא היו זוג מצרים שעבדו בשיתוף ילדיהם עבור המוסד הישראלי בין השנים 1967 עד מעצרם ב-1974. איברהים נדון למוות, וב-1977 הוצא להורג במצרים. גם אשתו נדונה למוות, אך עונשה הומתק על ידי נשיא מצרים, אנואר סאדאת. היא ושלושת ילדיהם ברחו לישראל והתגיירו. בישראל אינשראח שינתה את שמה לדינה בן דוד. היא נפטרה ב-2021 בתל אביב והובאה לקבורה בבית הקברות ירקון.

המקרה שלהם זכה לפרסום נרחב בתקשורת הישראלית בסוף שנות ה-80.

## הערות שוליים

קטגוריה:נפטרות ב-2021
קטגוריה:ילידות 1937
קטגוריה:מרגלים שריגלו למען ישראל
קטגוריה:גרים
פרס דיקסון

**פרס דיקסון ברפואה** ו**פרס דיקסון במדעים** הם פרסים הניתנים כל שנה, מאז 1970. הם ניתנו לראשונה על ידי ג'וזף דיקסון ואגנס פישר דיקסון.

## פרס דיקסון ברפואה
פרס דיקסון ברפואה מוענק מדי שנה על ידי אוניברסיטת פיטסבורג לאזרחי ארצות הברית שתרמו "תרומה משמעותית ומתקדמת" לרפואה. הפרס הוא: 50,000 דולר, מדליית ארד והעברת הרצאה במהלך התצוגה השנתית של מחקר אקדמי באוניברסיטה.

### זוכים

## פרס דיקסון במדעים
פרס דיקסון במדעים מוענק מדי שנה על ידי אוניברסיטת קרנגי מלון למי ש"עשו את ההתקדמות הגדולה ביותר בתחום המדעי בארצות הברית בשנה המדוברת".

### זוכים
מקור: אוניברסיטת קרנגי מלון

## קישורים חיצוניים

## הערות שוליים

*
קטגוריה:אוניברסיטת קרנגי מלון
דיקסון
דיקסון
אטיין ואסן

**אטיין ואסן** (בהולנדית: **Etienne Vaessen**; נולד ב-26 ביולי 1995 בברדה שבהולנד) הוא כדורגלן סורינאמי-הולנדי המשחק בעמדת השוער בקבוצת חרונינגן מליגת העל ההולנדית ובנבחרת סורינאם.

## קריירת מועדונים
בשנת 2016 החל ואסן לשחק בקבוצה הבוגרת של ואלבייק במסגרת ליגת המשנה ההולנדית. בתום עונת  העפיל עם המועדון לליגת העל ההולנדית. ב-3 באוגוסט 2019 ערך את הופעת הבכורה שלו בליגת העל ההולנדית, בהפסד 1–3 לפנלו במסגרת המחזור הראשון לעונת 2019/2020.

## קריירה בין-לאומית
בשנת 2024 החל לשחק בנבחרת סורינאם.

## חיים אישיים
בשנת 2014, עת עבד כשומר, נדקר ואסן כאשר רדף אחרי גנב, ואושפז למספר ימים.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:שוערי כדורגל הולנדים
קטגוריה:שוערי כדורגל סורינאמים
קטגוריה:כדורגלני ואלבייק
קטגוריה:כדורגלני חרונינגן
קטגוריה:כדורגלני נבחרת סורינאם
קטגוריה:כדורגלני גביע הזהב 2025
קטגוריה:הולנדים שנולדו ב-1995
Better Place

"**Better Place**" (בעברית: "**מקום טוב יותר"**) הוא שיר של הלהקה האמריקאית אן סינק. הוא יצא דרך חברת RCA כסינגל המוביל מהפסקול של סרט הקולנוע המונפש "טרולים 3: הקול טוב", בו חבר הלהקה, ג'סטין טימברלייק, מדבב את דמותו של בראנץ'. הוא הפיק את השיר עם שלבאק והשניים כתבו אותו עם איימי אלן. הוא משמש כהוצאה הראשונה של אן סינק לאחר הפסקה שנמשכה למעלה מ-20 שנה.

## הוצאה וקידום
למעלה משבועיים לפני צאת השיר, חברי הלהקה הוציאו קליפ של מאחורי הקלעים, בו הראו את חברי הלהקה מקליטים את חלקיהם בשיר. כמו כן יצא סרטון טריילר, שכלל קישור לשמירה מראש של השיר ואישר את תאריך היציאה שלו. שמועות על איחוד של אן סינק נפוצו בעבר לאחר שבניו יורק נצפו פוסטרים רבים של הסרט "טרולים 3: הקול טוב", שכללו את האות הראשונה של הלוגו של הלהקה וקוד QR לאתר TakeYouToABetterPlace.com בו היה טיזר לשיר.

## לחן ומילים
"Better Place" הוא שיר פופ שמזכיר את המוזיקה הקודמת של אן סינק מסוף שנות ה-90 ותחילת שנות ה-2000 ובנוי על קטע כלי של דיסקו פופ בו טימברלייק שר את הפזמון.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי אן סינק
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי שלבאק
קטגוריה:שירים שהופקו על ידי שלבאק
קטגוריה:סינגלים בהוצאת RCA רקורדס
קטגוריה:טרולים (זיכיון)
פרנקולינו דז'ו

**פרנקולינו גלודה דז'ו** (בפורטוגזית: **Franculino Gluda Djú**; נולד ב-28 ביוני 2004 בביסאו שבגינאה ביסאו) הוא כדורגלן מגינאה ביסאו המשחק בעמדת החלוץ בקבוצת מיטיולן מליגת העל הדנית ובנבחרת גינאה ביסאו.

## קריירת מועדונים
דז'ו גדל במחלקת הנוער של בנפיקה ליסבון. ב-7 ביולי 2023 חתם על חוזה לחמש שנים במיטיולן מליגת העל הדנית. ב-13 באוגוסט ערך את הופעת הבכורה שלו במועדון, בניצחון 2-1 על ויילה בולקלוב במסגרת המחזור הרביעי בליגה לעונת . במשחק זה הבקיע את שער הבכורה שלו במועדון.

## קריירה בינלאומית
ב-11 בספטמבר 2023 ערך דז'ו את הופעת הבכורה שלו בנבחרת גינאה ביסאו, בניצחון 2-1 נגד נבחרת סיירה לאון במסגרת מוקדמות גביע אפריקה לאומות 2023. במשחק זה הבקיע את שער הבכורה שלו בנבחרת.

נכלל בסגל נבחרת גינאה ביסאו לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מגינאה ביסאו
קטגוריה:גינאה ביסאו: חלוצי כדורגל
קטגוריה:ביסאו: כדורגלנים
קטגוריה:כדורגלני מיטיולן
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
קטגוריה:ספורטאים זרים בדנמרק
קטגוריה:ילידי 2004
בראד פייזלי

**בראדלי דאגלס פייזלי** (באנגלית: **Bradley Douglas Paisley**; נולד ב-28 באוקטובר 1972) הוא זמר, פזמונאי וגיטריסט קאנטרי אמריקאי.

## ביוגרפיה
פייזלי נולד וגדל בעיר גלן דייל שבמדינת וירג'יניה המערבית בארצות הברית. הוא החל לעסוק במוזיקה בהשפעת סבו מצד אמו, וורן ג'רוויס, שנתן לו את הגיטרה הראשונה שלו בגיל שמונה. הוא החל להופיע בכנסייה בגיל צעיר וצבר פופולריות בעיר הולדתו. הוא כתב את השיר הראשון שלו, "Born on Christmas Day", בגיל 13.

פייזלי סיים את בית הספר התיכון בשנת 1991 ולמד במכללת ווסט ליברטי במשך שנתיים. הוא קיבל מלגה לאוניברסיטת בלמונט בנאשוויל, טנסי, ועשה תואר בעסקי מוזיקה. פייזלי חתם על חוזה פזמונאי עם EMI זמן קצר לאחר סיום הלימודים.

פייזלי הוציא את סינגל הבכורה שלו, "Who Needs Pictures", בשנת 1999. הוא זכה ללהיט הראשון שלו, "He Didn't Have to Be". בשנת 2001 הופיע בגראנד אול אופרי. פייזלי הוציא אלבומים מצליחים כמו *[[Mud on the Tires]]* ו-*[[Time Well Wasted]]* בתחיל שנות ה-2000 ושיתף פעולה עם אמנים כמו דולי פרטון ואל אל קול ג'יי. הוא גם זכה במספר פרסים, כולל פרס גראמי ופרס איגוד מוזיקת הקאנטרי.

פייזלי המשיך להוציא אלבומים כמו *[[Wheelhouse]]*, *[[Moonshine in the Trunk]]* ו-*Love and War* בשנות ב-2010.

הוא חתם על חוזה תקליטים חדש עם EMI נאשוויל בשנת 2023.

פייזלי צפוי להוציא את אלבום האולפן ה-13 שלו, *Son of the Mountains*, בשנת 2024.

## פעילות חברתית
במרץ 2025 פייזלי, יחד עם למעלה מ־20 אמני קאנטרי חתם על מכתב פתוח הקורא לקונגרס האמריקאי להמשיך במימון תוכנית PEPFAR , תוכנית החירום של נשיא ארצות הברית למאבק באיידס, שהושקה בשנת 2003 תחת הנשיא ג'ורג' בוש.

## דיסקוגרפיה
### אלבומי אולפן

### אלבומי אוסף

### סינגלים

## קישורים חיצוניים

* 

* 

## הערות שוליים

קטגוריה:בוגרי אוניברסיטת בלמונט
קטגוריה:זמרי-יוצרי קאנטרי אמריקאים
קטגוריה:זוכי פרס גראמי
קטגוריה:חברי איגוד מוזיקת הקאנטרי
קטגוריה:אמריקאים חברי הבונים החופשיים
קטגוריה:אמריקאים שנולדו ב-1972
Esquinas

***Esquinas*** הוא אלבום האולפן השלישי בשפה הספרדית של הזמרת האמריקאית בקי ג'י. הוא יצא ב-28 בספטמבר 2023 דרך קימוסבי רקורדס, RCA רקורדס וסוני מיוזיק לטין.

## רקע ושם
ב-25 באוגוסט, גומז הכריזה על השם של אלבום האולפן השלישי שלה שהוא *Esquinas*, ושהוא יגיע "בקרוב". האלבום יהיה מקסיקני אזורי, הראשון שלה בז'אנר, כמחווה לסבה וסבתה, שהיגרו ממקסיקו לארצות הברית. בהסבר השם של האלבום, גומז הצהירה:

## הרכב
האלבום בוחן נושאים של הכרת תודה, גאווה, אבל ואובדן. הוא משקף את המורשת הכפולה של בקי ג'י כמקסיקנית-אמריקאית ואת המסע שלה בתעשיית המוזיקה. האלבום כולל שיתופי פעולה עם אמנים מקסיקנים-אמריקאים חדשים וצעירים, כולל פסו פלומה, איוון קורנחו, יהריצה אי סו אסנסיה, דני-לוקס ואנג'לה אגוילאר. המפיק והפזמונאי אדגר בררה מילא תפקיד משמעותי בהרכב האמנים המשתתפים באלבום.

האלבום מציג את ההתפתחות המוזיקלית של בקי ג'י ואת הרבגוניות הז'אנרית שלה. הוא כולל גרסאות כיסוי, ומשלב אלמנטים של צ'יקנה ומוזיקה בהשראה אזורית. לכמה שירים באלבום יש משמעות אישית, כולל "Cruz De Olivido", שהוקדש לסבתה של בקי ג'י על ידי סבה כשעזב לארצות הברית.

## סינגלים
ב-30 במרץ 2023, גומז ופסו פלומה הוציאו את שיתוף הפעולה שלהם "Chanel" בתור הסינגל המוביל של האלבום.

ב-28 ביוני 2023, גומז הוציאה את שיתוף הפעולה שלה עם גאביטו בלסטרוס, "La Nena" כסינגל הרשמי השני של האלבום.

ב-14 בספטמבר 2023, גומז הוציאה את "Querido Abuelo" כסינגל הרשמי השלישי מהאלבום. הסינגל מוקדש לסבה שמת.

ב-28 בספטמבר 2023, יצא קליפ לסינגל הרביעי "2ndo Chance" בערוץ היוטיוב של הזמרת. בשיר מופיע הזמר איוון קורנחו. הקליפים מכילים כמה הופעות קמע, כולל כל האמנים שהצטרפו לזמרת באלבום זה.

## רשימת סוף שנה

## רשימת רצועות

## קישורים חיצוניים

## הערות שוליים

קטגוריה:אלבומי בקי ג'י
קטגוריה:אלבומים בספרדית
קטגוריה:אלבומי חברת סוני מיוזיק לטין
קטגוריה:אלבומי חברת RCA רקורדס
לוקאס אסאדי

**לוקאס הומברטו אסאדי רייגדאס** (בספרדית: **Lucas Humberto Assadi Reygadas**; נולד ב-8 בינואר 2004 בפואנטה אלטו שבצ'ילה) הוא כדורגלן צ'יליאני המשחק בעמדת הקשר ההתקפי ובנבחרת צ'ילה.

## קריירת מועדונים
אסאדי גדל במחלקת הנוער של אוניברסידד דה צ'ילה. ב 1.1.2022 הוא החל את הקריירה המקצוענית שלו בקבוצה הבוגרת של המועדון במסגרת ליגת העל הצ'יליאנית לאחר שעלה מקבוצת הנוער. בעונתו הראשונה בבוגרים אסאדי ערך 27 הופעות ליגה, בהן הבקיע שער בודד.

## קריירה בינלאומית
ב-20 בנובמבר 2022 ערך אסאדי את הופעת הבכורה שלו בנבחרת צ'ילה, בתיקו 0-0 נגד נבחרת סלובקיה במשחק ידידות.

## קישורים חיצוניים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני אוניברסידד דה צ'ילה
קטגוריה:כדורגלני נבחרת צ'ילה
קטגוריה:צ'יליאנים שנולדו ב-2004
אריק מורייו

**אריק סטלין מורייו קלדרון** (בספרדית: **Erick Stalin Morillo Calderón**; 19 בפברואר 2000 – 30 בספטמבר 2023) היה כדורגלן פרואני ששיחק בעמדת המגן הימני בקבוצת ססאר ואייחו מליגת העל הפרואנית.

## קריירת מועדונים
מורייו גדל במחלקת הנוער של ססאר ואייחו, ובשנת 2018 החל לשחק בקבוצה הבוגרת של המועדון במסגרת ליגת המשנה הפרואנית. בתום עונת  העפיל המועדון לליגת העל הפרואנית. בעונת  ערך מורייו הופעת ליגה אחת בלבד במדי המועדון, ובעונת  כבר הפך לשחקן הרכב קבוע, וערך 25 הופעות ליגה. בסך הכל ערך מורייו 67 הופעות ליגה במדי המועדון, בהן הבקיע שער אחד.

## מותו
ב-30 בספטמבר 2023, בגיל 23, נהרג מורייו בתאונת דרכים.

## קישורים חיצוניים

## הערות שוליים

קטגוריה:כדורגלנים פרואנים
קטגוריה:מגני כדורגל פרואנים
קטגוריה:הרוגי תאונות דרכים
קטגוריה:כדורגלנים שמתו במהלך הקריירה
קטגוריה:ילידי 2000
קטגוריה:פרואנים שנפטרו ב-2023
יונתן דה שליט

**יונתן דה שליט** הוא שם עט של סופר ומתרגם ישראלי. בכיר לשעבר במוסד.

## ביוגרפיה
בצעירותו היה עיתונאי, בהמשך למד משפטים והתמחה אצל שופט בעליון. בסוף שנות השמונים הוא הוזמן לראיון עבודה שהתגלה כראיון למוסד למודיעין ולתפקידים מיוחדים. לאחר קורס בסיסי לקצין איסוף התגייס לארגון. שימש כראש שלוחה באירופה, ראש לשכה של שני ראשי מוסד, ראש אגף הדרכה ולבסוף מבקר פנים של הארגון.

דה שליט תואר בראשית דרכו הספרותית כ"חבר בכיר בקהילת המודיעין הישראלית", ובהמשך משנת 2019 תואר כ"בכיר לשעבר". ב-2025 התפרסם שפרש לאחר מעל 30 שנות שרות, שמו נותר חסוי כפי הוראות המוסד.

ספריו של דה שליט טעונים אישור של ועדת השרים למתן היתר לפרסומים, בכדי למנוע חשיפת מידע מודיעיני. שלושה מספריו תורגמו לאנגלית.

דה שליט כתב גם ביקורת ספרים בעיתון "מקור ראשון". כמו כן, ספרו הראשון נכתב תחת שם האמיתי, הספר הוא מסוגת פרוזה והוא "ספר על בדידות, שיטוט וחיפוש".

## ספריו

### בוגד

מותחן ריגול, הוצאת כתר 2015, בשנת 2018 יצא לאור תרגום הספר לאנגלית תחת השם "Traitor".

הספר עוסק במרדף אחר סוכן כפול שהצליח להגיע לצמרת המדינית-ביטחונית במדינת ישראל. הספר הוא מותחן בדיוני המסתמך על אירועים דוגמת פרשת יהודה גיל ועל אישים מעולם הביון דוגמת מרקוס וולף. כן שאב המחבר השראה מספריו של ג'ון לה קארה שהיה סוכן חשאי וכתב אף הוא בשם בדוי.

### צוערים
 מותחן ריגול, הוצאת כתר 2017, ספר המשך ל"בוגד", הספר תורגם לאנגלית תחת השם "A Spy in Exile: A Thriller", ב-2019.

הספר עוסק בסוכנת פרועה המודחת מתפקידה במוסד, ומגויסת מחדש על ידי ראש הממשלה לעמוד בראשות יחידת צוערים חשאית שתפעל לפי חוקים משלה. ששת הצוערים מנהלים מרדף באירופה אחרי כנופיית פושעים.

### סודות
מותחן ריגול, הוצאת כתר 2019, ספר המשך ל"צוערים".

הספר עוסק בסוכנת יערה שטיין (מהספר הקודם), ראש הממשלה הדיח אותה מהפיקוד על היחידה החשאית וראש המוסד, רואָה בה אישה מסוכנת וחסרת גבולות, אך ברור לה שמתרחש משהו אפל באפריקה המעמיד את ישראל בסכנה קיומית, היא יוצאת לאפריקה לבדה, ברקע צצים סודות מעברה.

### קסמו האפל של הכפור
ביקורת ספרים ומאמרים בנושאי ספרי מתח, הוצאת כתר 2022.

חלק מהמאמרים בספר פורסמו במוסף שבת של מקור ראשון.

### אין הזדמנות שלישית
מותחן ריגול, הוצאת כתר 2023.

הספר עוסק בסוכן מוסד נכה, שקיבל הוראה לחסל אוליגרך רוסי מושחת. הסוכן מרכיב צוות יחד עם סוכנת אמריקאית, והם מבצעים את הפעולה.

### ריקוד מלחמה
מותחן ריגול, נכתב בשיתוף פעולה עם רפי טופז, ספר דיגיטלי.

העלילה עוסקת ביועץ לשר האנרגיה ואשתו, אשר מתפתים לבגוד במדינה.

## תרגומיו
* ג'יימס סולטר, **משחקים ושעשועי שווא**, הוצאת עם עובד, 2015
* ג'יימס סולטר, **אמש לילה אחרון: סיפורים קצרים**, נהר ספרים, 2019
* ג'וזף קונן, **הסוכן**, הוצאת תכלת, 2018
* בן מקנטייר, **[[קולדיץ]]: סיפורה של טירת השבויים בלב גרמניה הנאצית**, הוצאת תכלת, 2023 (יחד עם ענת רותם)
* ג'ון לה קארה, **מנהרת היונים: מסיפורי חיי**, כנרת זמורה-ביתן, 2017, (יחד עם ענת רותם)

## קישורים חיצוניים

* 
* 
* 
* 
* 
* 

## הערות שוליים

קטגוריה:סופרים ישראלים הידועים בשם עט
קטגוריה:מתרגמים ישראלים
קטגוריה:אנשי המוסד
טבח לאדלו

**טבח לאדלו** (באנגלית:**Ludlow Massacre**) היה מעשה תגמול של המשמר הלאומי של מדינת קולורדו ושומרי המכרות נגד כורים שובתים בלאדלו קולורדו ב-20 באפריל 1914. במהלכו נהרגו 26 כורי פחם ובני משפחותיהם.
הטבח התרחש בעקבות עימות ארוך בין 1,200 כורים שובתים לחיילי המשמר הלאומי ומאבטחים של הסוכנות בולדווין-פלס דטקטיב שעמדו לשירות חברת Colorado Fuel & Iron Company.
מחנה הכורים ומשפחותיהם הותקף ביריות מקלע על ידי שתי פלוגות של המשמר הלאומי כשהשובתים הגיבו ביריות רובים. ברדת הלילה המשמר הלאומי הצית את המחנה ושלשה עשר כורים נהרגו בדלקה. למחרת בשאריות המחנה נתגלו בבור גופות שרופות של אחד עשר ילדים ושתי נשים. היה מדובר בבורות שחפרו הכורים מתחת למנהליהם על מנת להתחמק מהיריות.
כתגובה הכורים התחמשו והסתערו על עשרות המכרות, הרסו רכוש, והתעמתו בתקריות עם המשמר הלאומי.
ההיסטוריון הווארד זין העריך ששביתה זו הייתה "אחד העימותים הקשוחים והאלימים ביותר בין פועלים לתעשיינים בעלי ההון בהיסטוריה של ארצות הברית"
180px|ממוזער|ימין|האנדרטה לזכר המתים בטבח לאדלו שהוקמה על ידי איגוד כורי הפחם של ארצות הברית

## קישורים חיצוניים

*על טבח לאדלו - בספרו של הווארד זין - ההיסטוריה העממית של ארצות הברית
Howard Zinn *A People's History of the United States* (pgs 346-349)
* 

קטגוריה:מעשי טבח בארצות הברית
קטגוריה:שביתות בארצות הברית
קטגוריה:קולורדו: היסטוריה
אסדר תושבחתא

**אסדר תושבחתא** (גם: **אושפיזין קדישין**) הוא פיוט לחג הסוכות בשפה הארמית, שנכתב על ידי רבי דוד בן חסין, המפורסם שבפייטני מרוקו שחי ופעל במאה ה-18.

## מבנה ומשקל
השיר בן ארבעה עשר בתים ופזמון חוזר. אקרוסטיכון השיר הוא **אני דוד בר אהרן חזק נר"ו**.

הבתים בני חמש צלעות, בכל צלע שש הברות. הצלע הראשונה מתחרזת עם השלישית והרביעית, והחמישית בסיומי הבתים מתחרזת עם הפזמון.

## תוכן
הפיוט מבוסס על תורת הקבלה, והוא כולל ביטויים קבליים מן הזוהר, במתכונת שירי האר"י. פיוט נוסף ממחבר זה על דרך הקבלה הוא "לולב ומיניו לעם אמונים".

עניינו של הפיוט מבוסס על דברי הזוהר, לפיהם שבעת האושפיזין מכוונים כנגד שבע הספירות (התחתונות): אברהם – כנגד ספירת החסד, יצחק - כנגד הגבורה, וכן הלאה. לפי הזוהר בכל אחד מימי חג הסוכות מתארח בסוכה אורח (=אושפיז) אחד מהשבעה, ועל שבעת האורחים נאמר בתורה "בסוכות תשבו שבעת ימים" - "שבעת ימים" הם שבעת האורחים המקבילים לספירות המכונות גם "ימים". הזוהר מוסיף:

בהתאם לדברי הזוהר השיר הולך ומציג כל אחד מן האושפיזין, פורט את שבחם וקדושתם, ומבאר את בחינתם על פי תורת הספירות. בשיר התייחסות נרחבת גם ל"הזמנת" האושפיזין אל הסוכה, שהותם בה, "אכילתם" ("נהמא דאורייתא": לחמה של תורה), ואמירת חידושי תורה על ידם. השיר מסיים בזכות הגדולה הנופלת בחלקנו באירוח האושפיזין הקדישין, אשר משרים עלינו ברכות רבות.

## תפוצה
הפיוט נדפס לראשונה בספר 'תהלה לדוד' – שירי רבי דוד בן חסין, באמסטרדם שנת תקס"ז (1807) (דף לז, ב). בראשו נכתב:  מאז נדפס במחזורים ושירי זמרה רבים של יהדות מרוקו, בהם: 'חמד אלהים' (ליוורנו תרפ"ז דף קלא), 'ירים משה' (מהדורה ראשונה עמ' קו).

כרבים משיריו של רבי דוד בן חסין, הפיוט התקבל בקרב יהודי מרוקו והוא מושר בימי חג הסוכות.

## לקריאה נוספת
*אפרים חזן ודוד אליהו אלבאז (עורכים), **תהלה לדוד – קובץ שירתו של רבי דוד בן חסין זצ"ל**, מהדורה מדעית בהוצאת אורות יהדות המגרב 1999, עמ' 287–290.
***[[יגל יעקב]] המבואר**, מכון אור לישרים, מכון עוז והדר, תשע"ו, עמ' תרמט-תרנו.
*ישראל דוידזון, **[[אוצר השירה והפיוט]]**, חלק א עמ' 314 (6905).

## קישורים חיצוניים
*אסדר תושבחתא במילין ורחשין – מילים וביצועים, באתר המוזיקה של הספרייה הלאומית

## הערות שוליים

קטגוריה:שירי דוד בן חסין
קטגוריה:פיוטים לסוכות
קטגוריה:פיוטים מרוקאיים
קטגוריה:יצירות עם אקרוסטיכון
פייד

**סלומון ויאדה אויוס** (בספרדית: **Salomón Villada Hoyos**; נולד ב-19 באוגוסט 1992), הידוע יותר בשמות הבמה שלו **פייד** ו**פרצ'ו** (**Feid** ו-**Ferxxo**), הוא זמר-יוצר קולומביאני. הוא נולד במדיין, קולומביה ועבד עם כמה זמרים ידועים כמו ג'יי באלווין, סבסטיאן יאטרה, מנואל טוריזו, מאלומה וקרול ג'י.

## ביוגרפיה
פייד נולד ב-19 באוגוסט 1992 במדיין, קולומביה. הוא בנה של ברטה לוסיה אויוס, גננת ופסיכולוגית. אביו, חורחה מריו ויאדה, הוא פרופסור באוניברסיטה לאמנויות. הוא השתתף בקורסים על מוזיקה שהציעה אוניברסיטת אנטיוקיה בעיר מדיין.

בילדותו למד לנגן בקלרינט, שאותו נטש מאוחר יותר לאחר שהחליט שהוא רוצה להתחיל לשיר. כשהלך ללמוד במכללה, הוא לקח שיעורי שירה ושר בפני חבריו. הוא גם היה במקהלת המכללה. לבסוף הוא החליט להתחיל להתמקד ביצירת מוזיקת רגאטון. הוא גם שר במסיבות קולג', מסיבות יום הולדת ומפגשים חברתיים. למרות היותו אמן רגאטון, הוא מעדיף היפ הופ ו-R&B ועוקב אחר אמנים כמו דרייק, טי-פיין וכריס בראון. הוא הפך לאמן רגאטון כי הרגיש שזה פופולרי יותר בקרב הדורות הצעירים.

הוא עבד עם כמה אמנים ידועים כמו ג'יי באלווין וסבסטיאן יאטרה. הוא גם עזר בכתיבת שיר הרגאטון הפופולרי של באלווין בשם "Ginza".

השיר "Dorado", שבו שיתף פעולה עם המוזיקאים האיטלקים מחמוד וספרה אבסטה, יצא ב-10 ביולי 2020.

בספטמבר 2022, לאחר שחגג את יום הולדת 30 הוציא את האלבום *[[Feliz Cumpleaños Ferxxo Te Pirateamos el Álbum]]*. הוא קיבל חמש מועמדויות לגראמי הלטיני, כולל אחת לאלבום האורבני הטוב ביותר על האלבום.

ביולי 2023, השיתוף הפעולה שלו עם יונג מיקו Classy 101 הגיע ל-430 מיליון צפיות ביוטיוב.

בספטמבר 2023, הוציא את האלבום *Mor, No Le Temas A La Oscuridad*.

באפריל 2024, הוציא את המיני-אלבום MANIFESTING 20-05 בשיתוף עם יאנדל.

## דיסקוגרפיה
### אלבומי אולפן
* 2015: *Así Como Suena*
* 2019: *19*
* 2020: *[[Ferxxo (Vol 1: M.O.R)]]*
* 2021: *[[Inter Shibuya – La Mafia]]*
* 2021: *Inter Shibuya: Ferxxo Edition*
* 2022: *[[Feliz Cumpleaños Ferxxo Te Pirateamos el Álbum]]*
* 2023: *[[Mor, No Le Temas A La Oscuridad]]*
* 2025: *FERXXO VOL X: SAGRADO*
* 2026:  *EL GREEN PRINT: La Saga (Disc 1) – FEID VS FERXXO* 

### מיקסטייפים
* 2020: *Bahía Ducati*

### אלבומים משותפים
* 2019: *The Academy* (עם ריץ' מיוזיק, סץ', דאלקס ובהשתתפות ג'סטין קווילס, לני טאוורס ופייד)
* 2024: *Manifesting 20-05* (עם יאנדל)
* 2024: *Los 9 de Ferxxo y Sky Rompiendo* (עם סקיי רומפינדו)

### מיני אלבומים
* 2015: *Así Como Suena*
* 2022: *Sixdo* (שישה שירים שסלומון לא הכניס לאלבום *[[Feliz Cumpleaños Ferxxo Te Pirateamos el Álbum]]* לאחר שהודלף)
* 2023: *Ferxxocalipsis*

## סיבובי הופעות
* 2023: Ferxxo Nitro Jam Tour
* 2024: Ferxxocalipsis World Tour
* 2025: Europe Fastest Tour

## פרסים ומועמדויות

## קישורים חיצוניים

## הערות שוליים

קטגוריה:זמרים קולומביאנים
קטגוריה:זמרים-יוצרים
קטגוריה:מדיין: אישים
קטגוריה:אמנים הידועים בשם במה
קטגוריה:קולומביאנים שנולדו ב-1992
פורסון אמנקווה

**פורסון אמנקווה** (באנגלית: **Forson Amankwah**; נולד ב-31 בדצמבר 2002 בגאנה) הוא כדורגלן גנאי המשחק בעמדת הקשר ההתקפי בקבוצת נוריץ' סיטי.

## קריירת מועדונים
אמנקווה החל את הקריירה המקצוענית שלו בקבוצת WAFA מליגת העל הגאנאית, במדיה ערך 16 הופעות ליגה והבקיע שער אחד.

ב-7 בפברואר 2021 חתם אמנקווה ברד בול זלצבורג מהבונדסליגה האוסטרית, והחל לשחק בליפרינג, קבוצת בת של המועדון. ב-2 במרץ 2022 ערך את הופעת הבכורה שלו ברד בול זלצבורג, בתיקו 0-0 נגד ל.א.ס.ק. לינץ במסגרת המחזור ה-21 בליגה לעונת .

ב-27 ביוני 2022 הושאל אמנקווה לריינדורף אלטאך מהבונדסליגה האוסטרית. הוא ערך 16 הופעות ליגה במהלך תקופת ההשאלה, בהן הבקיע שער אחד. לאחר ההשאלה חזר לרד בול זלצבורג.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני ריינדורף אלטאך
קטגוריה:כדורגלני נוריץ' סיטי
קטגוריה:כדורגלני נבחרת גאנה
קטגוריה:ספורטאים זרים באוסטריה
קטגוריה:גנאים שנולדו ב-2002
משפט הבנקאים (סרט)

**משפט הבנקאים** הוא סרט תיעודי משנת 2022 שפורסם בכאן 11 ועוסק בפעילות קבוצת באים לבנקאים בהובלת עורך הדין ברק כהן. הסרט מתעד את פעילותו של כהן ושותפיו כנגד ראשי מערכת הבנקאות בישראל. יוצר הסרט הוא אליאב לילטי שהיה מעורב בהפקה (יחד עם סתיו מירון), בימוי, צילום וכתיבת הסרט.

חלק משמעותי מתקציב הפקת הסרט (כרבע מיליון ש"ח) גויס באמצעות מימון המונים בהדסטארט בתחילת 2020 בתמיכת למעלה מ-1,200 איש. הסרט נתמך גם על ידי הקרן החדשה לקולנוע וטלוויזיה, מפעל הפיס ומכון ון-ליר בירושלים.

נכון ל-1 באוקטובר 2023, הסרט צבר למעלה מ-558,000 צפיות באתר יוטיוב, מה שהפך אותו לאחת מהיצירות התיעודיות הנצפות ביותר של תאגיד השידור הישראלי.

העיתון מעריב והאתר "כיפה" פרסמו ביקורת חיובית על הסרט. המגזין "פורטפוליו" פרסם ביקורת מעורבת על הסרט עם ציון שלכ-3.5 כוכבים מתוך 5.

## קישורים חיצוניים
*  באתר תאגיד השידור הישראלי

* 

## הערות שוליים

קטגוריה:סרטים תיעודיים ישראליים
קטגוריה:סרטים ישראליים משנת 2022
קטגוריה:תאגיד השידור הישראלי: סרטים תיעודיים
ז'ורז' קלר

**ז'ורז' ז'אן פרנץ קלר** (17 באפריל 1946 - 1 במרץ 1995) היה ביולוג גרמני. חלק את פרס נובל לפיזיולוגיה או רפואה ב-1984 עם נילס ק. ג'רן וסזר מילשטיין על "עבודתם על מערכת החיסון וייצור נוגדנים מונקלוניים (נוגדנים חד-שבטיים)".

## קריירה
קלר נולד במינכן. באפריל 1974 הוא החל מחקר פוסט-דוקטורט במעבדת MRC לביולוגיה מולקולרית, שבקיימברידג', בריטניה, שם עבד עם סזר מילשטיין על פיתוח כלי מעבדה שיכול לעזור בחקר מנגנון הפעולה של מגוון נוגדנים. במהלך העבודה הם המציאו טכניקה לייצור נוגדנים. קלר המשיך בעבודה שלו על הטכניקה כשחזר למכון בזל לאימונולוגיה באפריל 1974. קלר נשאר במכון בזל עוד תשע שנים, שבמהלכן המשיך לחקור את מגוון הנוגדנים. בתחילת שנות ה-80 החל לעבוד על פיתוח עכברים מהונדסים ככלי להבנת המנגנון העומד בבסיס ה-self-tolerance. בשנת 1986 הפך קלר למנהל מכון מקס פלנק לאימונוביולוגיה בו עבד עד מותו בשנת 1995.

## חיים אישיים
קלר התחתן עם קלאודיה ריינטס ב-1968. נולדו להם שלושה ילדים, קתרינה, לוסיה ופביאן. בנובמבר 1994 הוא החל להרגיש רע ולסבול מקוצר נשימה במאמץ. הוא נפטר ב-1 במרץ 1995, בגיל 48, בעיר פרייבורג.

## קישורים חיצוניים

* 
* 

## הערות שוליים

קטגוריה:בוגרי אוניברסיטת פרייבורג
קטגוריה:אימונולוגים גרמנים
קטגוריה:זוכי פרס נובל גרמנים
קטגוריה:זוכי פרס נובל לפיזיולוגיה או לרפואה
קטגוריה:זוכי מדליית ג'ון סקוט
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קטגוריה:סגל מעבדת MRC לביולוגיה מולקולרית
קטגוריה:גרמנים שנולדו ב-1946
קטגוריה:גרמנים שנפטרו ב-1995
הוגו מגנוס

**הוגו מגנוס** (בגרמנית: Hugo Magnus; 31 במאי 1842 - 15 באפריל 1907) היה רופא עיניים והיסטוריון רפואי גרמני יהודי.

מגנוס למד רפואה באוניברסיטת ברסלאו, שם למד אצל אלברכט תיאודור מידדורפף והרמן לברט. ב-1867 קיבל את הדוקטורט שלו, וב-1873 הוסמך כמרצה לרפואת עיניים. ב-1883 הפך לפרופסור חבר באוניברסיטת ברסלאו.

הוא ידוע בזכות מחקריו האינטנסיביים על עיוורון צבעים וראיית צבעים.  הוא ערך גם מחקרים על מחלות עיניים. בשנת 1874 הוא ביצע מחקר על מה שנודע מאוחר יותר כמחלת ון היפל לינדאו. בשנת 1878 הוא סיפק תיאור קליני מוקדם של פרופטוזיס בצפדינה של תינוקות. הוא חיבר יצירות רבות בנושאי היסטוריה של הרפואה (כולל רפואת עיניים).

## הערות שוליים

קטגוריה:יהודים גרמנים
קטגוריה:רופאים גרמנים
קטגוריה:בוגרי אוניברסיטת ברסלאו
קטגוריה:גרמנים שנולדו ב-1842
קטגוריה:גרמנים שנפטרו ב-1907
משרד הבריאות (זמביה)

[ממוזער| מרכז הבריאות הכפרי קאלונדה ב[מחוז קאלומו בזמביה]]
**משרד הבריאות** הוא משרד ממשלתי בזמביה. מטה המשרד ממוקם בלוסקה.

## פעולות
ארגוני הבת של המשרד הם מועצת הבריאות המרכזית והמרכז הלאומי לבקרת מלריה.

בתי הספר לבריאות ורפואה המופעלים על ידי המשרד כוללים את בית הספר לאחיות מנסה במנסה  ואת בתי הספר לאחיות ומיילדות במחוז נדולה .

## רשימת השרים

### סגני שרים

## קישורים חיצוניים
* 

## הערות שוליים

קטגוריה:משרדי בריאות
קטגוריה:זמביה
אלפרד גייגר מוזס

**אלפרד גייגר מוזס** (1878–1956) היה רב אמריקאי המזוהה עם היהדות הרפורמית ומייסדה של 'יהדות מדעית', תנועה רוחנית יהודית הדומה לתנועת המחשבה החדשה ונחשבת כנותנת שירותים שלא ניתנים בבתי כנסת אחרים.

## ביוגרפיה
אלפרד גייגר מוזס נולד ב-23 בספטמבר 1878 לאדולף שהיה רב ולאמה מוזס. אביו כיהן כרב בכמה קהילות בדרום אמריקה. מוזס קיבל את הסמכתו לרבנות מהיברו יוניון קולג' בסינסינטי, אוהיו, בשנת 1901. הוא כיהן כרב בקהילה הרפורמית שערי שמיים, בה היה אביו רב בין השנים 1871–1881, במוביל, אלבמה, בין השנים 1901–1940. במהלך כהונתו של מוזס היו בקהילה שש מאות חברים.

בשנת 1916 הוא פרסם את עבודתו **מדע יהודי: ריפוי אלוהי ביהדות**, אשר ביקש להעלות את המודעות לרוחניות בתפילה יהודית. מוזס ביקש לשכנע יהודים אמריקאים המחפשים רוחניות בתנועות המדע הנוצרי והמחשבה החדשה, שניתן למצוא רוחניות בתוך היהדות. עבודתו של מוזס משנת 1916 פורסמה מחדש בשנת 1920 במהדורה מורחבת וכותרתה *מדע יהודי: פסיכולוגיה של בריאות, שמחה והצלחה או הפסיכולוגיה השימושית של היהדות*'.

מוזס התחתן עם בירדי פלדס בשנת 1915.
## הערות שוליים

קטגוריה:רבנים רפורמים אמריקאים
קטגוריה:בוגרי היברו יוניון קולג'
קטגוריה:אמריקאים שנולדו ב-1878
קטגוריה:אמריקאים שנפטרו ב-1956
החאנים הפרסיים

**מכלול החאנים הפרסיים** הוא אתר מורשת עולמית של אונסק"ו המורכב מ-54 מבני דרך שונים המפוזרים ברחבי איראן.

המכלול נכנס לרשימה בשנת 2023.

## רקע

החאנים היו פונדקים בצד הדרך, שספקו מחסה לנוסעים ולעוברי אורח.

## רשימה

## קישורים חיצוניים

## הערות שוליים

קטגוריה:מבני חאן
גם זו לטובה

"**גם זו לטובה**" הוא ביטוי הנזכר בתלמוד כשגור על לשונו של התנא נחום איש גמזו, ומשמעותו היא שכל תקופה קשה או מצב קשה שנתקל בו האדם במשך חייו נועד לטובה. ביטוי זה מתאר אמונה גמורה ומוחלטת בכל מעשיו של הקב"ה, שגם אם בראיית ההווה נראים כרעים, הם מיועדים לטובה עתידית. ביטוי זה נאמר והתפרסם קודם לביטוי אחר שנאמר על ידי רבי עקיבא, תלמידו של נחום איש גמזו- כל מה שעושה ה' לטובה הוא עושה, אשר הוא מלמד על תפיסה רדיקלית יותר שבכל מצב לא זו בלבד שהמטרה והתכלית היא לטובה אלא גם המעשה לעצמו הוא טוב.

## מקור הביטוי
מקורו של הביטוי מובא בתלמוד והיה שגור בפיו של התנא נחום איש גם זו (המכונה כך על שם ביטוי זה) שהיה משתמש בו בכל אירוע או מצב קשה שנפגש. כדוגמה לאירוע כזה מובא בגמרא המקרה הבא:

## גם זו לטובה בתרבות
על שם משפט זה התחברו השירים הכל לטובה.
כדלהלן;
* הכל לטובה (שיר של אודי דוידי)
* הכל לטובה (שיר של דודו שבת)
* הכל לטובה (שיר של יובל טייב)
* הכל לטובה (שיר של סטטיק ובן-אל תבורי)
* הכול לטובה – קומדיית מצבים אמריקאית

## הנצחה
* על שם אמרה זו הוקמה המדרשיה לנשים בשם גם זו לטובה במושב גמזו.
* אמרה זו אומצה ביהדות פרס והיא שם משפחה נפוץ בקרבם (לעיתים שם המשפחה מקוצר ל"גמזו").

## הערות שוליים

קטגוריה:אמרות חז"ל